பறக்கும் தவளை

பறக்கும் (flying frog) தவளை (வழுக்கும் தவளை என்றும் அழைக்கப்படுகிறது) என்பது சறுக்கும் தன்மையின் மூலம் பறக்கக்கூடிய தவளை ஆகும். அதாவது, கிடைமட்டத்திலிருந்து 45°க்கு குறைவான கோணத்தில் சறுக்கும் தன்மைகொண்டது. பிற (பறக்காத) மரவாழ் தவளைகள் 45°க்கு அதிகமான கோணத்தில் மட்டுமே வழுக்கிச் செல்லக்கூடியது. இம்முறைக்கு ”பாராசூட்டிங்” என்று குறிப்பிடப்படுகிறது.Emerson, S.B., Travis, J., & Koehl, M.A.R. (1990). "Functional complexes and additivity in performance: A test case with 'flying' frogs." Evolution, 44(8), 2153-2157.

பறக்கும் அல்லது வழுக்கும் தன்மையானது பல தவளைகளில் (புது உலகு-கைலிடே, பைலோமெடுசிடே மற்றும் பழைய உலகு தவளைகளில்-ராக்கோபோரிடே) தனித்தனியாகத் தோன்றியது.Emerson, S.B., & Koehl, M.A.R. (1990). "The interaction of behavioral and morphological change in the evolution of a novel locomotor type: 'Flying' frogs." Evolution, 44(8), 1931-1946.  இந்த இணைப் பரிணாமம் இத்தவளைகளின் மரச்சூழல் வாழிட தகவமைப்பாகத் தோன்றியுள்ளது. தொல்லுலக தவளைகளில் நீளமான முன்கை மற்றும் பாதமும், விரல்களுக்கிடையே படலமும் காணப்படும். கரங்களில் பக்கவாட்டு தோல் மடிப்பு காணப்படும், தவளையின் நீளத்தினை கணக்கிடப்படும்போது எடை குறைந்து காணப்படுகிறது. இத்தகைய புறத்தோற்ற உருவ மாறுபாடுகள் சறுக்கும் தன்மைக்கானவைகளாகும்.

ஆல்பிரடு அரசல் வாலேசு பறக்கும் தவளைகள் குறித்து அறிக்கை ஒன்றை எழுதியுள்ளார். இது தவளைகளின் பறக்கும் செயல் குறித்த முதன்முதலாக எழுதப்பட்ட அறிக்கையாகும்.Oliver, J.A. (1951). "'Gliding' in amphibians and reptiles, with a remark on an arboreal adaptation in the lizard, Anolis carolinensis carolinesis Voigt." The American Naturalist, 85(822), 171-176. இவர் கூறிய இனங்கள் பின்னர் ஜார்ஜ் ஆல்பர்ட் பவுலெங்கரால் ராகோபோரசு நிக்ரோபால்மடசு என்று விவரிக்கப்பட்டது.

பறக்கும் அல்லது வழுக்கும் தவளைகள் கீழ்க்கண்ட பேரினங்களில் கீழ் உள்ளன:

 அகலிச்னிஸ் ( பிலோமெடுசிடே )
 எக்னோமியோகைலா (ஹைலிடே)
 பாலிபிடேட்சு (ராகோபோரிடே)
 ராகோபோரசு (ராகோபோரிடே)
 ஜாங்கிக்சலசு (ராகோபோரிடே)

 மேற்கோள்கள் 

பகுப்பு:தவளைகள்